Wikitravel:Mikä on artikkeli?

Pitääksemme Wikitravelin järjestettynä ja yhdenmukaisena olemme koonneet yleisohjeet siitä, milloin aihe ansaitsee oman artikkelinsa. Tässä kilpailee kaksi periaatetta: Tässä siis joitakin yleisiä suuntaviivoja siitä, mille aiheille pitäisi olla oma artikkelinsa ja mille ei. Nämä ohjeet eivät ole kiveen kaiverrettuja, mutta niistä poikkeamiselle pitäisi olla hyvät perusteet.
 * 1) Artikkeleiden pitäisi olla suhteellisen itsenäisiä niin, että matkailijat voivat tulostaa ne, laittaa takataskuunsa ja käyttää niitä matkustaessaan.
 * 2) Toisaalta artikkelien ei pitäisi olla niin pitkiä että niistä tulee vaikeita lukea, tulostaa ja käyttää.

Mikä SAA oman artikkelinsa?
Maantieteellisillä yksiköillä maantieteellisessä hierarkiassa pitäisi olla omat artikkelinsa. Artikkeleita pitäisi olla: Hyvä yleistesti siihen, ansaitseeko aihe oman artikkelinsa, on kysyä "voiko siellä nukkua?". Esimerkiksi Lontoossa on lukuisia hotelleja ja muita majoitusvaihtoehtoja, mutta et voi nukkua museossa tai kaupungin puistossa; puistot ja museot kuuluu siis listata nähtävyyksinä kyseisen kaupungin artikkelin sisällä.
 * Mantereista kuten Afrikasta (käyttäen Alue-artikkelimallinetta)
 * Mantereen osista kuten Kaakkois-Aasiasta (käyttäen Alue-artikkelimallinetta)
 * Maista kuten Brasiliasta (käyttäen Valtio-artikkelimallinetta)
 * Alueista kuten Normandiasta (käyttäen Alue-artikkelimallinetta)
 * Kaupungeista kuten Tokiosta (käyttäen Kaupunki-artikkelimallinetta)
 * Kaupunginosista kuten Greenwich Villagesta
 * Kansallispuistoista kuten Yosemiten kansallispuistosta

Mikä EI SAA omaa artikkeliaan?
Yksittäisillä nähtävyyksillä ei pitäisi (yleensä) olla omaa artikkelia. Niiden tiedot tulisi sisällyttää sen kaupungin tai mahdollisesti kaupunginosan artikkeliin, jossa ne sijaitsevat. Joitakin hyvin harvinaisia poikkeuksia (katso alta) lukuunottamatta artikkeleita ei pitäisi luoda yksittäisille: Suosimme nähtävyyksien ja tapahtumien sisällyttämistä sen paikan artikkeliin, jossa ne sijaitsevat ja tapahtuvat (katso Wikitravel:Tiedon sijoittaminen artikkelissa). Esimerkiksi järvi kannattaa sijoittaa lähimpänä sijaitsevan kaupungin "Näe" osioon, ja baari sijoittuu sen kaupungin "Juo" osioon, missä se sijaitsee.
 * ravintoloille
 * museoille
 * hotelleille
 * baareille
 * kaupunkipuistoille
 * patsaille
 * toreille
 * tavarataloille
 * yökerhoille
 * festivaaleille
 * tapahtumille
 * kaduille (katujen mukaan nimetyt alueet kuten San Francisco/Castro Street ja Singapore/Orchad ovat OK.)
 * kulkuvälineille
 * vesialueille (katso Wikitravel:Vesialueet)
 * asumattomille saarille

Poikkeuksia
Joka sääntöön on poikkeuksena eikä Wikitravel ole tässä suhteessa erilainen. Pidä kuitenkin mielessä, että mikäli uskot jonkin ansaitsevan poikkeuksen tulee sinun olla valmis puolustamaan kantaasi. Tapauksia, joissa poikkeuksia tehdään, ovat mm. nähtävyydet, alueet ja tapahtumat jotka sijaitsevat hyvin kaukana (liian kaukana päivämatkalle) mistään kaupungista ja vaatisivat yöpymistä, tai niin suuria ja monimutkaisia että niiden tiedot ylikuormittaisivat kaupungin artikkelia. Joitakin esimerkkejä mahdollisista poikkeuksista ovat:
 * Laajat ja etäiset valtiolliset/maakunnalliset puistot tai monumentit kuten UKK-kansallispuisto
 * ...mutta eivät valtiolliset tai kaupungin puistot jotka pääasiassa toimivat virkistyskäytössä päivämatkailijoille


 * Suuret arkeologiset alueet kuten Angkor Wat tai Efesos
 * ...mutta eivät yksittäiset rauniot nykykaupunkien sisällä tai lähistöllä


 * Suuret itsenäiset teemapuistot kuten Disneyland tai Cedar Point
 * ...mutta eivät huvipuistot joissa yleensä vieraillaan osana matkaa kaupunkiin, kuten Linnanmäki tai Tivoli


 * Suuret lentokentät, jotka ovat pienen kaupungin kokoisia, kuten Kansain kansainvälinen lentokenttä tai Heathrow'n lentokenttä
 * ...mutta eivät tyypilliset metropolien lentokentät

Yleisesti ottaen hyvä nyrkkisääntö on, että tiedot nähtävyyksistä, paikoista ja tapahtumista tulisi aina ensin sisällyttää sijaintipaikan artikkeliin, ja vasta kun tiedoista tulee suuria ja monimutkaisia tulisi harkita uuden artikkelin luomista. Kuten useimpien Wikitravelin päätösten kohdalla, yhteisymmärrys vie eteenpäin mutta yritämme kallistua yhtenäisyyden suuntaan ja tehdä poikkeuksia vain kun se on täysin välttämätöntä.

Muita artikkelityyppejä
Lisäksi seuraaville artikkeliluokille annetaan omat artikkelinsa:
 * Reiteillä pitäisi olla omat artikkelinsa
 * Matkasanakirjoilla pitäisi olla omat artikkelinsa
 * Matkailuaiheilla pitäisi olla omat artikkelinsa

Epävarmoissa tilanteissa
Jos olet epävarma, jätä viesti kestikievariin tai yksinkertaisesti ole rohkea ja luo artikkeli. Joku muu on aina paikalla vastaamaan kysymykseesi tai muokkamaan virheitä.

Katso myös

 * Wikitravel:Artikkelimallit
 * Wikitravel:Tiedon sijoittaminen artikkelissa
 * Wikitravel:Tyyliopas

de:Wikitravel:Was ist ein Artikel? en:Wikitravel:What is an article? fr:Wikitravel:Qu'est-ce qu'un article it:Wikitravel:Cos'è un articolo ja:Wikitravel:記事とは何か？ nl:Wikitravel:Wat is een artikel pl:Wikitravel:Czym jest artykuł pt:Wikitravel:O que constitui um artigo ru:Wikitravel:Что заслуживает собственной статьи? sv:Wikitravel:Vad är en artikel? zh:Wikitravel:什麼是文章?